የኢትዮ- ህንድ የኢኖቬሽንና ቴክኖሎጂ ማዕከል  ምስረታ  ይፋ ሆነ
  የኢትዮ- ህንድ የኢኖቬሽንና ቴክኖሎጂ ማዕከል ምስረታ ይፋ ሆነ።  የማዕከሉ  ምስረታ  ይፋ  የተደረገው በህንድ እየተካሄደ ባለው የ2019 ‹‹የሪስርችና ዲቨሎፕመንት›› ጉባኤ ላይ ነው።  የኢኖቬሽንና ቴክኖሎጂ ሚኒስትሩ ጌታሁን መኩሪያ (ዶ/ር ኢንጂ.) ከህንድ የሳይንስና ቴክኖሎጂ፣ የመሬት ሳይንስ፣ የደንና የአየር ንብረት ለውጥ ህብረት ሚኒስትር ጋር የቴክኖሎጂ የማዕከሉን ምስረታ ይፋ አድርገዋል፡፡
የማዕከሉ ግንባታ ወጪ ሙሉ ለሙሉ በህንድ መንግስት የሚሸፈን ሲሆን የቴክኖሎጂ ሽግግር ማዕከሉ ግንባታ በቅርቡ በአዲስ አበባ ይጀመራል ተብሏል፡፡
ማዕከሉ የህንድ ኢኖቬሽንና ቴክኖሎጂን በኢትዮጵያ ብሎም በአፍሪካ ለማስተዋወቅ እንዲሁም  ዘርፉን በማሳግና ወደ ንግድ በመቀየር የስራ እድል ለመፍጠር እንዲሁም የቴክኖሎጂና  የእውቀት ሽግግር ለማድረግ  ያለመ  እንደሆነም  ተገልጿል።
በህንድ ሃይደራባድ እየተካሄደ ባለው በዚህ ጉባኤ የኢኖቬሽንና ቴክኖሎጂ ሚኒስትሩ ጌታሁን መኩሪያ (ዶ/ር ኢንጂ.) እና የሚኒስቴሩ የኢኖቬሽን ልማትና ምርምርና ዘርፍ ዳይሬክተር ጀነራል ካህሊድ አህመድ (ዶ/ር) እየተሳተፉ ናቸው፡፡ምንጭ የኢኖቬሽንና ቴክኖሎጂ ሚኒስቴር